Ons is Sy hemele as Hy IN ons woon! | "Is en Wat Was en Wat Kom" – die onbekende karakter van Jesus Christus en Sy Woord
← Dieselfde lot tref ALMAL! (Deel 2)
Dieselfde lot tref ALMAL! (Deel 3) →
Posted on Desember 23, 2015	by 4windkoinonia
Mense vra: "Wat van Henog, Elia, Moses? Is hulle nie in die hemel opgeneem nie?" Die boek van Hebreërs stem saam met Jesus dat al die geloofshelde (Abel, Henog, Noag, Abraham, Isak, Jakob, Sara) in die Ou Testament nie 'die belofte verkry' het nie:
Hulle het almal gesterf en is nou nog dood in die graf – ja Henog is ingesluit in 'hulle almal'…..
Wie was die grootste profeet en karakter in die Ou Testament tot op Jesus se geboorte in vlees? Jesus antwoord die vraag vir ons:
…maar is Johannes in die koninkryk van die hemele? Jesus gee die antwoord in dieselfde Mattheus 11 vers 11….
Petrus stem ook saam aangaande 'die belofte' van 'hierdie saligheid' wat die profete van die Ou Testament nie ontvang het nie, insluitend Johannes:
Petrus sê duidelik dat geen Ou Testamentiese profeet het die saligheid tot op hierdie stadium ontvang nie. Paulus maak dit ook baie duidelik dat niemand wat in vlees gekom het vanaf Adam het tot op hierdie oomblik 'die belofte' van onsterflikheid ontvang nie, behalwe een, en dit is Jesus Christus!
1Ti 6:14-16 dat jy die gebod onbevlek, onberispelik bewaar tot by die verskyning van onse Here Jesus Christus wat op sy eie tyd vertoon sal word deur die salige en enigste Heerser, die Koning van die konings en Here van die here, wat alleen onsterflikheid besit en 'n ontoeganklike lig bewoon,wat geen mens gesien het of kan sien nie, aan wie toekom eer en ewige krag. Amen.
Terloop, Jesus sê Hy in Johannes 3 vers 13 dat Hy op die oomblik toe Hy met Nikodémus praat in die hemel is! Kom ons lees dit weer:
As ons nie kan sien "Wat en waar die hemel is" nie, kan ons Jesus se woorde hier aan Nikodémus nie verstaan nie. Hemel is NIE 'n PLEK daar ver nie. Dit is baie nader as wat die aardse mens kan besef, maar die aardse mens se oë is toegemaak deur God om dit nie te sien nie.
Die skrywer van Hebreërs bied ook 'n verduideliking van Henog se lot (ek plaas 'n verduideliking tuseen hakies in die teks om die oorspronklike Griekse woorde wat die gees van God gebruik het om Henog se lot mee te beskryf):
Heb 11:5 Deur die geloof is Henog weggeneem [Grieks = "metatithēmi" wat"verplasing" beteken] om die dood nie te sien nie; en hy is nie gevind nie, omdat God hom weggeneem [Grieks = "metatithēmi"] het; want voor sy wegneming [Grieks = "metathesis" wat "transporteer" of "verplasing"beteken] het hy getuienis ontvang dat hy God behaag het.
Henog was "verplaas" volgens die oorspronklike Griekse woorde in die vers!!! Hy was inderdaard "weggeneem" van een plek na 'n ander plek OP AARDE! Daar staan nie EEN woord iewers in enige teks in die Bybel dat Henog in die hemel opgeneem is nie – dit is byvoegings deur die valse leraars! 'n Verplasing van 'nfisiese liggaam is heel bekend aan die Skrifte:
Hand 8:39-40 En toe hulle uit die water opklim, het die Gees van die Here Filippus skielik weggevoer, en die hofdienaar het hom nie meer gesien nie, want hy het sy weg met blydskap gereis. Maar Filippus is in Asdod gevind. En hy het die land deurgegaan en die evangelie verkondig in al die stede, totdat hy in Cesaréa gekom het.
Henog was "weggeneem" of verplaas, net soos Filippus hier in Handelinge van een plek na 'n ander plek "weggeneem" was. Henog het dus op die stadium "die dood nie [ge]sien nie"! Dat Henog se lewe in gevaar was is verseker as mens sien wat met almal gebeur wat God behaag en aan Hom getrou is:
Mat 10:21-22 Maar die een broer sal die ander tot die dood oorleweren die vader sy kind, en die kinders sal teen hulle ouers opstaan en hulle doodmaak. 22 En julle sal deur almal gehaat word ter wille van my Naam. Maar wie volhard tot die einde toe, hy sal gered word.
Jesus self was gehaat en vermoor, soos God ook bestem het. Henog was egter "weggeneem" en het "die dood nie [ge]sien" op daardie stadium nie. Ons word nie in die Skrifte gesê wie probeer om Henog dood te maak nie, maar daar was nog nooit 'n tekort aan vyande vir hulle wat met God 'wandel nie'. God het Henog beskerm teen hulle wat hom wou doodmaak en hom "weggeneem" uit die gebied waar die gevaar was. Weereens kan ons net waarsku dat daar nie 'n woord staan in enige teks in die Bybel dat Henog hemel toe gegaan het soos die valse leraars beweer nie. Hebreërs 11 vers 13 sluit aan by Hebreërs 11 vers 5 en gee duidelikheid dat Henog eers weggeneem was na 'n ander veiliger plek waar hy later wel gesterf het – vir hulle wat hierdie waarheid kan aanvaar:
Heb 11:13 In die geloof het hulle ALMAL [AL die Ou Testamentiese geloofshelde, insluitend Henog wat dan noe juis in vers 5 genoem was]GESTERWE sonder om die beloftes te verkry, maar hulle het dit uit die verte gesien en geglo en begroet, en het bely dat hulle vreemdelinge en bywoners op aarde was.
En wat van Elia? Ten spyte van die dramatiese wyse waarop Elia vervoer is, het ons geen rede om te glo dat Elia opgeneem was na 'n ander hemel behalwe die een waar die voëls in rondvlieg nie. Dit is 'n voldwonge feit dat Elia NIE DIE AARDE VERLAAT HET NIE as ons weet dat hy op 'n later stadium 'n brief geskryf het aan Koning Joram!!! (As ons ons Bybelgeskiedenis ken, dan sal ons ook weet dat Joram die seun was van koning Jósafat – Elia het geprofeteer in die tyd van koning Jósafat toe Elia dan ook "opgeneem was in die hemel"):
Elia was net soos Filippus en Henog verplaas van een plek na 'n ander – hy was fisies "opgeneem in die hemel" (waar voëls ook rondvlieg) en op 'n ander plek neergesit. Selfs die profete-seuns het die waarheid van 'n fisiese "verplasing" deur die gees van God geken, want hulle wou na Elia gaan soek. Elisa het dit egter verbied omdat hy moes verder gaan met die werk wat deur Elia begin was. Hulle het almal geweet dat Elia op 'n ander plek op aarde voortgeleef het tot met sy dood (Heb 11:13):
2Ki 2:15-16 En die profete-seuns wat in Jérigo was, het dit [Elia se opneem en verplasing] op 'n afstand gesien en gesê: Die gees van Elía rus op Elísa! En hulle het hom tegemoetgekom en voor hom na die aarde gebuig en vir hom gesê: Kyk, hier is by u dienaars vyftig kragtige manne; laat hulle tog u heer gaan soek, of nie miskien die Gees van die HERE hom opgeneem en hom op een van die berge of in een van die dale gewerp het nie. Maar hy het beveel: Stuur hulle nie.
Die vervalle Christendom se teoloë en valse leraars beweer egter dat Elia die brief geskryf het voor sy "opneming" omdat so 'n redenasie hulle valse leersteling van afgestorwenes wat "hemel toe gaan" bevredig! [Sien die kort artikel op die blog oor "Wat gebeur by die dood van 'n mens"]. God het die afvallige teoloë en die valse leraars nie die geloof gegee om Jesus se woorde te aanvaar nie:
Elia is een van die profete wat nie 'die belofte' van 'hierdie saligheid' ontvang het nie:
Maar wat maak ons met die gebeurtenisse op die berg van verheerliking? Het Moses en Elia dan nie verskyn aan Jesus op die berg van verheerliking nie? As ons die waarheid ken, dan maak hierdie waarheid ons vry van die leuens:
Kom ons kyk wat Jesus die verskyning van Moses en Elia op die berg van verheerliking noem:
Jesus noem dit 'n 'gesig' wat 'n visoen is – 'n tipe droom! So beskryf die Skrifte self wat 'n "gesig" is:
Dan 2:19 Toe is die geheim aan Daniël geopenbaar in 'n nagtelike visioenen Daniël het die God van die hemel geprys.
Moses en Elia was dus NIE LETTERLIK DAAR NIE!!!! Ons almal weet dat drome nie werklik plaasvind nie, maar dat dit soms aan ons 'n boodskap oordra:
Dit is tog hoe ons ook die "gesig" op die berg van verheerliking moet hanteer! Waarom sal ons Jesus se eie woorde oor wat dit was wil betwyfel? God gebruik simbole of "tekens" om waarhede aan Sy volgelinge oor dra en met dieselfde "tekens" of gelykenisse verberg Hy die waarheid vir die ongelowiges:
Moses en Elia was dus gebruik as "tekens" of simbole vir wat hulle verteenwoordig uit die Ou Verbond en dit is "die wet en die profete" wat almal getuig van Jesus en die geregtigheid in Hom:
Ons wat die waarheid ken kan volmondig saamstem met Jesus dat NIEMAND in die hemel opgevaar het, behalwe Hy wat ook NOU IN ONS WOON – Sy hemele. Hy woon in ons en ons sit saam met Hom: